hotchpotch/miracl-hf-unified huggingface dataset:
নবাব (চলচ্চিত্র)
নবাব জয়দেব মুখার্জী পরিচালিত ইন্দো-বাংলাদেশ যৌথ প্রযোজনার রোম্যান্টিক থ্রিলার চলচ্চিত্র। জাজ মাল্টিমিডিয়া ও এসকে মুভিজ এর ব্যানারে ছবিটি প্রযোজনা করেছেন আব্দুল আজিজ ও হিমাংশু ধানুকা। ছবির কাহিনী লিখেছেন পেলে ভট্টাচার্য এবং চিত্রনাট্য লিখেছেন যৌথভাবে পেলে ভট্টাচার্য ও জয়দেব মুখার্জী। এতে নাম ভূমিকায় অভিনয় করেছেন শাকিব খান। এছাড়া অন্যান্য প্রধান চরিত্রে অভিনয় করেছেন শুভশ্রী গাঙ্গুলী, রজতাভ দত্ত, সব্যসাচী চক্রবর্তী, অমিত হাসান, অপরাজিতা আঢ্য, ও খরাজ মুখোপাধ্যায়।
নবাব চলচ্চিত্রটি ২০১৭ সালে ২৬ জুন ঈদুল ফিতরে বাংলাদেশে মুক্তি পায়। বাংলাদেশে ১২৮টি প্রেক্ষাগৃহে ছবিটি মুক্তি দেওয়া হয়। পরে জুলাই মাসে ছবিটি ভারতে মুক্তি দেওয়া হবে। তাছাড়া অক্টোবর ০৩, ২০১৭ ইং তারিখে নায়ক শাকিব খান তার এক পোষ্টে জানান নবাব চলচিত্রটি ৬ অক্টোবর, ২০১৭ ইং তারিখ থেকে মধ্যপ্রাচ্যের বিভিন্ন দেশে প্রদর্শিত হবে।শুটিং শুরু পূর্বে শাকিব খান মারপিঠের দৃশ্যের জন্য কঠোর প্রশিক্ষণ গ্রহণ করেন এবং তার অপরাধ-দমন কর্মকর্তা চরিত্রে খাপ খাওয়াতে ২০ পাউন্ড ওজন কমান। বাংলাদেশের কক্সবাজারে নবাব ছবির শুটিং শুরু হয় ১৭ নভেম্বর, ২০১৬। প্রথম ধাপে টানা দশ দিন সেখানে শুটিং হয়। দ্বিতীয় ধাপে ১ ডিসেম্বর থেকে শুটিং হয় পশ্চিমবঙ্গের কোলকাতায়। ছবিটির মোট ৫০ দিনের শুটিং শেষ হয় ৩১ জানুয়ারি, ২০১৭।
নবাব চলচ্চিত্রের গানের সুর ও সঙ্গীত পরিচালনা করেছেন স্যাভি গুপ্ত ও আকাশ। গীত রচনা করেছেন প্রসেন ও প্রিয় চট্টোপাধ্যায়। "ষোলআনা" গানটি ২০১৭ সালের ১ জুন প্রথম প্রচারণামূলক গান হিসেবে ইউটিউবে প্রকাশিত হয়। পরে "যাবো নিয়ে" গানটি ১০ জুন এবং "ও ডিজে ও ডিজে" গানটি ১৮ জুন ইউটিউবে প্রকাশিত হয়।
বাংলা ট্রিবিউন-এর চলচ্চিত্র বিশ্লেষক শেরিফ আল সায়ার ছবিটিকে দিয়েছেন ১/৫। তিনি এই ছবিটিকে দর্শকের সাথে প্রতারণা হয়েছে বলে লিখেন, "‘বাজি’ (১৯৯৫) ও ‘সারফারোশ’ (১৯৯৯) এবং শাহরুখ খান অভিনীত ‘বাদশাহ’ (১৯৯৯)। এই তিন ছবিকে মিশিয়ে তৈরি হয়েছে ‘নবাব’। প্রতারণা করা হয়েছে সেই সকল দর্শকের সঙ্গে যারা এই তিনটি ছবিই দেখেছেন।" তবে তিনি ছবিতে শাকিব খানের অভিনয়, চিত্রগ্রহণ, লোকেশন ও মারপিঠের প্রশংসা করেন। দৈনিক প্রথম আলোয় চলচ্চিত্র সমালোচক ফাহমিদুল হক লিখেন এটি "জোড়াতালি কাহিনির জমজমাট ছবি"। ছবির চিত্রগ্রহণ, মারপিঠ, নেপথ্য সঙ্গীতের প্রশংসা করেলেও তিনি এই ছবির চিত্রনাট্য নিয়ে সন্তুষ্ট নন।
তামিনা স্নুকা
সারোনা মোয়ানা-মারি রেইহার স্নুকা-পোলামালু (জন্ম: জানুয়ারী ১০, ১৯৭৮) হলেন একজন মার্কিন পেশাদার কুস্তিগীর এবং অভিনেত্রী, যিনি বর্তমানে ডাব্লিউডাব্লিউইর সাথে সংযুক্ত রয়েছেন। তিনি ডাব্লিউডাব্লিউই স্ম্যাকডাউন ব্র্যান্ডে তামিনা নামে কুস্তি করেন।
২০১৭ সালে, তামিনাসহ আরো কয়েকজন নারী কুস্তিগীর মিলে ডাব্লিউডাব্লিউইর ইতিহাসে প্রথম নারী মানি ইন দ্য ব্যাংক ল্যাডার ম্যাচে কুস্তি করেছেন।
জ্যাক রাইডার (কুস্তিগীর)
ম্যাথু ব্রেট কার্ডোনা (জন্ম: মে ১৪, ১৯৮৫) হলেন একজন মার্কিন পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে জ্যাক রাইডার নামে কুস্তি করেন।
২০০৭ সালে ডাব্লিউডাব্লিউইর সাথে সংযুক্ত পর, তিনি ১ বার ডাব্লিউডাব্লিউই আন্তঃমহাদেশীয় চ্যাম্পিয়নশীপ, ১ বার ডাব্লিউডাব্লিউই মার্কিন যুক্তরাষ্ট্র চ্যাম্পিয়নশীপ এবং ১ বার ডাব্লিউডাব্লিউই ট্যাগ টিম চ্যাম্পিয়নশীপ জয়লাভ করেছেন।
কার্ডোনা ২০০৪ সালে হতে পেশাদারি কুস্তি শুরু করেন। তখন তিনি স্বাধীন সার্কিটে কার্ট হকিন্সের সাথে দলগতভাবে খেলতেন। পরবর্তীতে তারা ডাব্লিউডাব্লিউইতে ডাব্লিউডাব্লিউই ট্যাগ টিম চ্যাম্পিয়নশীপ জয়লাভ করে। ২০০৯ সালে দল বিভক্তের পর, কার্ডোনা "ইসিডাব্লিউতে" কুস্তি করেছেন। ২০১০ সালে ইসিডাব্লিউ শেষ হয়ে যাওয়ার পর, তিনি ডাব্লিউডাব্লিউইর বিভিন্ন অনুষ্ঠানে উপস্থিত হন। ২০১১ সালে, তিনি ইউটিউবে একটি ওয়েব সিরিজ প্রকাশ করেন, যার নাম "জেড! ট্রু লং আইল্যান্ড স্টোরি" যেখানে তিনি নিজেকে ডাব্লিউডাব্লিউইর "ইন্টারনেট চ্যাম্পিয়ন" হিসেবে স্বীকৃতি প্রদান করেন। তার এই চ্যাম্পিয়নশীপটি ডাব্লিউডাব্লিউই দ্বারা স্বীকৃত নয়। তার এই উপস্থিতি এবং সামাজিক যোগাযোগ মাধ্যমের ব্যবহার তাকে অনেক অনুরাগী জুগিয়েছে। এরই ফল স্বরূপ তিনি ডাব্লিউডাব্লিউইতে একটি বড় চরিত্র পেয়েছেন।
কলম্বিয়ার বিপ্লবী সশস্ত্র বাহিনী
ফুয়েরসাস আর্মাদাস রেভল্যুসিওনারিয়াস দে কলাম্বিয়া (, FARC–EP and FARC) একটি গেরিলা আন্দোলন যা ১৯৬৪ সাল থেকে শুরু হয় এবং ২৭ জুন ২০১৭ সালে এক ঐতিহাসিক শান্তিচুক্তির মাধ্যমে এর সমাপ্তি ঘটে।
লস পোসোস জেলা
লস পোসোস জেলা () পানামার হারেররা প্রদেশ এর অন্তর্গত. এখানকার জনগণের সংখ্যা ৭৮২৭ জনের মত। জেলার আয়তন ৩৮৩ বর্গ কিলোমিটার। এর রাজধানীর নাম লস পোসোস।
সিজারো (কুস্তিগীর)
ক্লাউডিও এস. কাস্টাগনলি (জন্ম: ডিসেম্বর ২৭, ১৯৮০), অধিক পরিচিত তার রিংয়ের নাম সিজারো নামে (যেটি তার পূর্বের নাম এন্টোনিও সিজারো এর সংক্ষিপ্ত রুপ), হলেন সুইশ পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কুস্তি করেন। তিনি পূর্বে রিং অফ অনারে (আরওএইচ), বিভিন্ন স্বাধীন সার্কিটে কুস্তি করেছেন। যার মধ্যে উল্লেখযোগ্য হলো: প্রো রেসলিং গেরিলা (পিডাব্লিউজি), কমবাট জোন রেসলিং (সিজেডডাব্লিউ) এবং জাপানের প্রো রেসলিং নোয়াহ। তিনি হচ্ছেন বর্তমান ডাব্লিউডাব্লিউই র ট্যাগ টিম চ্যাম্পিয়ন (শেইমাসের সাথে) যেটি তার তৃতীয় রাজত্ব।
কাস্টাগনলি হচ্ছেন একজন মার্জিত ট্যাগ টিম কুস্তিগীর। তিনি হচ্ছেন ২ বারের আরওএইচ ওয়ার্ল্ড ট্যাগ টিম চ্যাম্পিয়ন (দ্য কিং অফ রেসলিং দলের ক্রিস হিরোর সাথে)। যেখানে তারা দুজনে মিলে সর্বমোট ৩৬৪ দিন উক্ত চ্যাম্পিয়নশীপটিতে রাজত্ব করেছেন, যেটি উক্ত কোম্পানির সবচেয়ে দীর্ঘ রাজত্ব করা চ্যাম্পিয়ন। একই সাথে তিনি হচ্ছেন ৩ বারের ডাব্লিউডাব্লিউই র ট্যাগ টিম চ্যাম্পিয়ন, এর মধ্যে ১ বার তিনি চ্যাম্পিয়নশীপটি জয়লাভ করেছেন টাইসন কিডের সাথে এবং বাকি ২ বার জয়লাভ করেছেন শেইমাসের সাথে। তিনি সুইশ মানি হোল্ডিং দলের সদস্য এরিস এবং ক্রিস হিরোর সাথে বিভিন্ন স্বাধীন সার্কিটের ট্যাগ টিম টাইটেল জয়লাভ করেছেন। তার মধ্যে উল্লেখযোগ্য হলো: জেসিডাব্লিউ ট্যাগ টিম চ্যাম্পিয়নশীপ এবং সিজেডডাব্লিউ ওয়ার্ল্ড ট্যাগ টিম চ্যাম্পিয়নশীপ। কাস্টাগনলি এবং হিরো রেসলিং অবজার্ভার নিউজলেটার দ্বারা আয়োজিত তাদের পাঠকদের ভোট দ্বারা নির্ধারিত ২০১০ সালের শ্রেষ্ঠ ট্যাগ টিমের পুরস্কার লাভ করেন। এছাড়াও তার একক ক্যারিয়ারে তিনি একই রকম সফল। তিনি তার একক ক্যারিয়ারে ১ বারের ডাব্লিউডাব্লিউই মার্কিন যুক্তরাষ্ট্র চ্যাম্পিয়ন এবং রেসেলম্যানিয়া ৩০ এ আয়োজিত আন্দ্রে দ্য জায়ান্ট মেমোরিয়াল ট্রফির উদ্বোধনী বিজয়ী। এছাড়াও তিনি পিডাব্লিউজিতে পিডাব্লিউজি ওয়ার্ল্ড চ্যাম্পিয়নশীপ জয়লাভ করেছেন।
বিশেষত মার্কিন যুক্তরাষ্ট্রে, যখন তিনি ভিলেন চরিত্র চিত্রায়নের সময়, কাস্টাগনলি তার ইউরোপিয়ান ওরিজিনের উপর গুরুত্ব আরোপ করেন, যেটা তার কুস্তি চরিত্রের একটি অংশ। সে সময় তিনি ইউরোপিয়ান আপারকাট ব্যবহারের মাধ্যমে দাবি করেন তিনি একজন উচ্চতর বুদ্ধিসম্পন্ন এবং ফ্যাশন সংবেদনশীল ব্যক্তি।
কাস্টাগনলি পেশাদার কুস্তিতে তার শক্তির জন্য অধিক পরিচিত। ডাব্লিউডাব্লিউই প্রায়শই তাকে সবচেয়ে সেরা এবং সবচেয়ে আন্ডাররেটেড কুস্তিগীর হিসেবে উল্লেখ করে থাকেন। তিনি ২০১৩-২০১৬ পর্যন্ত রেসলিং অবজার্ভার নিউজলেটার দ্বারা স্বীকৃত ৪ বারের সবচেয়ে আন্ডাররেটেড কুস্তিগীর, যেটি একটি বিশ্ব রেকর্ড।
কার্ট হকিন্স
ব্রায়ান মায়ার্স (জন্ম: এপ্রিল ২০, ১৯৮৫) হলেন একজন মার্কিন পেশাদার কুস্তিগীর এবং প্রবর্তক। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে কার্ট হকিন্স নামে কুস্তি করেন। তিনি পূর্বে ২০০৬-২০১৪ পর্যন্ত ডাব্লিউডাব্লিউইর সাথে সংযুক্ত ছিলেন, কিছু সময় স্বাধীন সার্কিটে কুস্তি করা পর তিনি পুনরায় ২০১৬ সালে ডাব্লিউডাব্লিউইতে ফিরে এসেছেন।
মায়ার্স ২ বারের ওয়ার্ল্ড ট্যাগ টিম চ্যাম্পিয়ন। এর মধ্যে তিনি ১ বার ছিলেন ডাব্লিউডাব্লিউই ট্যাগ টিম (জ্যাক রাইডারের সাথে) এবং অন্য বার ছিলেন ইমপ্যাক্ট রেসলিং ওয়ার্ল্ড ট্যাগ টিম চ্যাম্পিয়ন (ট্রেভর লির সাথে)।
গোপালচন্দ্র নিয়োগী
গোপালচন্দ্র নিয়োগী ভারতের স্বাধীনতা আন্দোলনের একজন পরিচিত মুখ। তিনি ২২ জানুয়ারী ১৮৯৬ খ্রি অবিভক্ত ভারতের (বর্তমান বাংলাদেশের) ময়মনসিংহে জন্মগ্রহণ করেন। তার মৃত্যু হয় ১৪ অক্টোবর ১৯৮২।
ছাত্রাবস্থা থেকেই তিনি বিপ্লবীদলের সঙ্গে যুক্ত ছিলেন। যুগান্তর দলের সাথে তিনি নিয়মিত যোগাযোগ রাখতেন এবং সদস্যও ছিলেন। তিনি ব্রিটিশ রাজ এবং জমিদার-জোতদারদের অত্যাচারের বিরুদ্ধে ঝাপিয়ে পরেন। ১৯৩৪ থেকে ১৯৩৯ পর্যন্ত তিনি রাজশাহির পুটিয়া জেলে বন্দী ছিলেন। জেল থেকে মুক্তিলাভের পর তিনি সাংবাদিকতার মাধ্যমে দেশকে জাগানোর জন্য সাংবাদিকের কলম তুলে নেন। তিনি মাতৃভূমি এবং কৃষক নামক দুটি পত্রিকার সাথে যুক্ত ছিলেন। পরে দৈনিক বসুমতি সম্পদনার দায়িত্বও সামলান। তার রচনায় অর্থনৈতিক সংকট এবং সমাজের অনাচার স্থান পায়। তিনি বলতেন-"অর্থনৈতিক স্বাধীনতা এবং সামাজিক স্বাধীনতা ছাড়া স্বাধীনতা অর্থহীন।"
তার রচিত বই গুলোর মধ্যে বঙ্গীয় মহাজন আইন, বাংলার দুর্ভিক্ষ, নারীর অধিকার, ধনতন্ত্র ও উপনিবেশ উল্লেখযোগ্য়।
রবীন্দ্রচন্দ্র সেন
রবীন্দ্রচন্দ্র সেন ব্রিটিশ ভারতের সিলেট জেলায় ১ জানুয়ারী ১৯০৮ সালে জন্মগ্রহণ করেন। তার মৃত্যু হয় ৪ মে ১৯৮২ সালে।
সতীর্থদের কাছে মণি সেন নামে পরিচিত এই বিপ্লবী বিদ্যালয়ের পাঠ শেষ করার আগে থেকেই বেঙ্গল ভলেন্টিয়ারসের সঙ্গে যুক্ত ছিলেন। সেখান থেকেই বিপ্লবীদের সঙ্গে সখ্যতা হয়। ঢাকা শহরে লোম্যান হত্যার অভিযোগে গ্রেপ্তার হন। পরে মুক্তি পান। পরে পুনরায় ঢাকা শহরে এলে আবার ১৯৩২ সালে গ্রেপ্তার হন এবং প্রথমে ঢাকা জেল এবং পরে মেদিনীপুরের হিজলী জেলে অবরুদ্ধ হন। ১৯৩৭ সালে অন্য়ান্য় সকল বিপ্লবীদের সাথে তিনিও মুক্তি লাভ করেন। পরে সুভাসচন্দ্র বসুর ফরোয়ার্ড দলে যুক্ত হন এবং রংপুর জেলা সংগঠনের ভার পান।
গঙ্গানারায়ণ চন্দ্র
গঙ্গানারায়ণ চন্দ্রের জন্ম ভারতের হুগলি জেলার চুচূড়াতে। তার জন্ম ৯ অক্টোবর। মৃত্যু হয় ২০ ফেব্রুয়ারী ১৯৮৬।
দাদা হরিনারায়ণের প্রেরণায় বিপ্লবী দলে যোগ দেন। পরে মাস্টারদা সূর্য সেনের সান্যিধ্যেও এসেছিলেন। ১৯২৯ সালে তাকে বর্মায় (বর্তমানে মায়ানমার) পাঠানো হয়। তার মাধ্যমে বর্মার বিশিস্ট নেতাদের সাথে বিপ্লবীদের যোগাযোগ হয়। বর্মার মৌলমিন জেলে তার দাদার সাথে দেখা করলে গেলে তাকেও বন্দী করা হয় এবং অত্যাচার চালানো হয়। পরে প্রথমে হাওড়া ও পরে হিজলী জেলে তাকে বন্দী করা হয়। পরে সেখান থেকে প্রথমে বহরমপুর ক্যাম্পে ও পরে প্রেসিডেন্সি জেলে স্থান্তরিত করা হয়।
তার রচিত "অবিস্বরনীয়" বইটি বিপ্লবী আন্দোলনের ঐতিহাসিক দলিল। এছাড়াও তিনি "Russian Revolution- How M.N. Roy distorts it" নামে আরো একটি বই লেখেন।
আমার প্রাণের স্বামী
আমার প্রাণের স্বামী পি এ কাজল পরিচালিত ২০০৭ সালে রোম্যান্টিক-নাট্য চলচ্চিত্র। কমল সরকারের কাহিনীতে চিত্রনাট্য লিখেছেন পি এ কাজল। ঋদ্ধি টকিজের ব্যানারে ছবিটি প্রযোজনা করেছেন নিশা তাসনিম শেখ। এতে প্রধান চরিত্রে অভিনয় করেন শাকিব খান, শাবনূর ও নিপুণ আক্তার। এছাড়া পার্শ্ব চরিত্রে অভিনয় করেছেন ওমর সানি, ডন, সাদেক বাচ্চু, রিনা খান, সুব্রত বড়ুয়া, কাবিলা প্রমুখ।
চলচ্চিত্রটি ২০০৭ সালের ১০ আগস্ট বাংলাদেশে মুক্তি পায়। এই চলচ্চিত্রে অভিনয়ের জন্য শাবনূর ৯ম মেরিল-প্রথম আলো পুরস্কারে তারকা জরিপে শ্রেষ্ঠ চলচ্চিত্র অভিনেত্রী বিভাগে পুরস্কৃত হন এবং শাকিব খান তারকা জরিপে শ্রেষ্ঠ চলচ্চিত্র অভিনেতা বিভাগে মনোনীত হন।
আমার প্রাণের স্বামী চলচ্চিত্রের গানের সুর ও সঙ্গীত পরিচালনা করেছেন শওকত আলী ইমন। গীত রচনা করেছেন কবির বকুল।
১ টাকার বউ
১ টাকার বউ পি এ কাজল পরিচালিত ২০০৮ সালের বাংলাদেশী রোম্যান্টিক-নাট্য চলচ্চিত্র। ছবিটির কাহিনী লিখেছেন কমল সরকার, চিত্রনাট্য লিখেছেন পি এ কাজল এবং সংলাপ লিখেছেন ছটকু আহমেদ। ঋদ্ধি টকিজের ব্যানারে ছবিটি প্রযোজনা করেছেন নিশা তাসনিম শেখ। এতে প্রধান চরিত্রে অভিনয় করেছেন শাকিব খান, শাবনূর ও রুমানা খান।
চলচ্চিত্রটি ২০০৮ সালের ২ অক্টোবর ঈদুল ফিতরে বাংলাদেশে ৮০টি প্রেক্ষাগৃহে মুক্তি পায়। এই চলচ্চিত্রে অভিনয়ের জন্য প্রার্থনা ফারদিন দিঘী ৩৩তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে পুরস্কৃত হন এবং শাবনূর ১১তম মেরিল-প্রথম আলো পুরস্কারে তারকা জরিপ শাখায় শ্রেষ্ঠ চলচ্চিত্র অভিনেত্রী বিভাগে পুরস্কৃত হন। এছাড়া রুমানা মোর্শেদ কনকচাঁপা শ্রেষ্ঠ নারী কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।
কাজল ও কিরণ দুই বোন তাদের মামাতো ভাই রাজকে পছন্দ করে। রাজ দুই বোনের সাথে প্রেম বিষয়ে ঠাট্টা-তামাশা করে। কিরণ সারাদিন রাজের বাবা শওকত চৌধুরীকে নিয়ে মশগুল থাকে এবং তাকে সে বাবা বলেই ডাকে। অন্যদিকে কাজল রাজের অফিসে তার সহকারী হিসেবে কাজ করে। অফিসে তাদের মধ্যে অফিস রোম্যান্স চলে, যা পরিবারের কাউকে না জানিয়ে রেজিস্টার অফিসে গিয়ে বিয়ে পর্যন্ত গড়ায়। বিয়ের কিছু দিন পরে কাজল জানতে পারে তার মামা রাজ আর কিরণের বিয়ের বন্দোবস্ত করছে। ছোট বোনের সুখের কথা ভেবে কাজল মোহাব্বতকে বিয়ে করার নাটক সাজিয়ে বাড়ি থেকে বের হয়ে যায়।
কাজলের একটি মেয়ে সন্তান জন্মগ্রহণ করে। সে তাকে নিয়ে একটি ছোট বাসায় বসবাস করে। একদিন রাজের গাড়ির সামনে এসে পরে কাজলের মেয়ে দিঘী। শুরু হয় তাদের মধ্যে বন্ধুত্ব। রাজ প্রায়ই দিঘীর সাথে দেখা করতে আসে। এভাবে একদিন সে দিঘীর আসল পরিচয় জানতে পারে।১ টাকার বউ চলচ্চিত্রের গানের সুর ও সঙ্গীত পরিচালনা করেছেন শওকত আলী ইমন এবং আবহ সঙ্গীত পরিচালনা করেছেন আলাউদ্দিন আলী। গীত রচনা করেছেন কবির বকুল। ছবিতে ৫টি গান রয়েছে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা, কুমার বিশ্বজিৎ, রুমানা মোর্শেদ কনকচাঁপা ও খান আসিফ আগুন।
লিউকোস্তমা এব্রিভিয়েতাম
লিউকোস্তমা এব্রিভিয়েতাম হচ্ছে টাকিনিডে পরিবারের একটি ইউরোপিয়ান প্রজাতির মাছি।
মেটজিয়া
মেটজিয়া হচ্ছে চিপরিনিড মাছের গণ, যা পুর্ব এশিয়াতে পাওয়া গিয়েছে।
সম্প্রতি মেটজিয়া গণের ৮টি প্রজাতি পাওয়া গিয়েছে।
ইস্ট-ওয়েস্ট মেডিকেল কলেজ ও হাসপাতাল
ইস্ট-ওয়েস্ট মেডিকেল কলেজ বাংলাদেশের ঢাকার তুরাগে অবস্থিত একটি বেসরকারী মেডিকেল কলেজ ও হাসপাতাল। এখানে ৬৫০ শয্যা বিশিষ্ট জেনারেল হাসপাতাল আছে। জাপানের সহায়তায় আরো ৬৫০ শয্যা বিশিষ্ট একটি বিশেষায়িত হাসপাতাল নির্মাণাধীন আছে। হাসপাতালের সাথে সংযুক্ত এই কলেজে ৫ বছর মেয়াদি ব্যাচেলর অব মেডিসিন ও ব্যাচেলর অব সার্জারি প্রোগ্রাম চালু রয়েছে।
ইস্ট ওয়েস্ট মেডিকেল কলেজ ও হাসপাতাল (ইডব্লিউএমসিএইচ) আলিম ফাউন্ডেশনের সক্রিয় সহযোগিতায় ২০০০ সালে ঢাকার তুরাগে প্রতিষ্ঠিত হয়। পরে ২০০৩-০৪ শিক্ষাবর্ষ থেকে ৫০ জন ছাত্রছাত্রী নিয়ে যাত্রা শুরু হয় মেডিকেল কলেজের কার্যক্রম। ২০১৬-১৭ শিক্ষাবর্ষে এই কলেজে ১৪তম ব্যাচ ভর্তি হয়।
দাল্লা পান্থা
ডাল্লা পান্থা হচ্ছে হেসপেরিডে পরিবারের প্রজাপতি। ইভান ১৯৫৫ সালে একে বর্ণনা করেন। এটা পেরুতে পাওয়া গিয়েছিল।
মানচিত্র কমিশন
মানচিত্র কমিশন বা কোরিওগ্রাফিক কমিশন () একটি বৈজ্ঞানিক রূপরেখাভিত্তিক প্রকল্প ছিল। ১৮৫০ সালে তৎকালীন নিউ গ্রানাডা প্রজাতন্ত্রের (বর্তমানে - কলম্বিয়ার অঞ্চলবিশেষ) প্রারম্ভিক প্রকল্প হিসেবে ইতালীয় প্রকৌশলী অগাস্তিন কোদাজ্জিকে দায়িত্ব দেয়া হয়েছিল।
মানচিত্র কমিশনের মূল উদ্দেশ্য ছিল - নিউ গ্রানাডা ও এর প্রদেশগুলোর পূর্ণাঙ্গ বিবরণ তৈরী করা। এছাড়াও সেখানকার প্রাকৃতিক সম্পদের উপর গবেষণা ও সম্পদপ্রাপ্তির সম্ভাবনার ন্যায় অর্থনৈতিক বিষয়াদি, যোগাযোগ ব্যবস্থার অবকাঠামো নির্মাণ, আন্তর্জাতিক বাণিজ্য পরিচালনাসহ বিদেশী বিনিয়োগ ও অভিবাসন প্রক্রিয়া এর অন্তর্ভূক্ত ছিল। এছাড়াও, জাতীয় পরিচয়ের স্বার্থে রাজনৈতিক আগ্রহও বিদ্যমান ছিল যেখানে মেস্তিজো সংস্কৃতিতে উত্তরাধিকারীর প্রতিনিধিত্বসূচক গোত্রীয় গণতন্ত্রও বিরাজমান ছিল। দুই ধাঁপে কমিশনের কাজ সম্পন্ন হয়েছিল। প্রথম ধাঁপটি ১৮৫০ থেকে ১৮৫৯ সালে অগাস্তিন কোদাজ্জি’র নেতৃত্বে ও দ্বিতীয়টি ১৮৬০ থেকে ১৮৬২ সময়কালে ম্যানুয়েল পন্স দে লিওনের নেতৃত্বে পরিচালিত হয়েছিল।
মোরিয়া স্পাথুলাটা
মোরিয়া স্পাথুলাটা ইরিডাচে পরিবারের একটা উদ্ভিদ।
ব্যারা বিমানবন্দর
ব্যারা বিমানবন্দর হল স্কটল্যান্ডের একটি ছোট রানওয়ে বিশিষ্ট বিমানবন্দর।বিমানবন্দরটি স্কটল্যন্ডের ব্যারা দ্বীপে অবস্থিত। এই বিমানবন্দরে ৩ টি বালুকাময় রানয়ে রয়েছে।
এটি বিশ্বের একমাত্র চালু বিমানবন্দর যেটি রানওয়ে হিসাবে সমুদ্র সৈকতকে ব্যবহার করে। এই বিমানবন্দর থেকে স্কটল্যান্ডের বিভিন্ন দ্বীপে বিমান চলাচল করে। বিমানবন্দরটি থেকে একটি সরাসরি বিমান সংযোগ রয়েছে গ্লাসগো বিমানবন্দরের সঙ্গে।ব্যারা বিমানবন্দরটি ২০১৫ সালে ১০৬৫৮ জন যাত্রী পরিবহন করেছে এবং এই একই সময়ে বিমান বন্দরটিতে ১০৩৪ টি বিমান চলাচল করেছে। বিমানবন্দরটি পরিচালনা করে "হাইল্যান্ডস অ্যান্ড আইসল্যান্ডস এয়ারপোর্ট লিমিটেড"।
কাস্কো ভিয়েজো, পানামা
কাস্কো ভিয়েজো () পানামা সিটির ঐতিহাসিক জেলারূপে পরিচিত। এছাড়াও জেলাটি কাস্কো অ্যান্টিগু বা স্যান ফিলিপ নামেও পরিচিতি পাচ্ছে। ১৬৭৩ সালে এ জেলাটির গোড়াপত্তন ঘটে ও বসতি স্থাপন করা হয়। ১৫৭১ সালে কাছাকাছি থাকা মূল পানামা সিটি ধ্বংস হবার পর, ১৬৭১ সালে পানামা ভিয়েজোর প্রতিষ্ঠা পায়। এরপরই এ জেলাটির উৎপত্তি ঘটে। পরেরটি অবশ্য জলদস্যুদের দ্বারা আক্রান্ত হয়েছিল। ১৯৯৭ সালে এর ঐতিহাসিক গুরুত্বতার কারণে প্যারিসভিত্তিক ইউনেস্কো কর্তৃক বিশ্ব ঐতিহ্যবাহী স্থানের তালিকায় অন্তর্ভূক্তি ঘটে।
পানামা সিটি ১৫ আগস্ট, ১৫১৯ তারিখে প্রতিষ্ঠিত হয়। একশত বায়ান্নো বছর এর স্থায়িত্ব ছিল। জানুয়ারি, ১৬৭১ সালে শহরের গভর্নর জুয়ান পেরেজ দে গুজমানের শাসনামলে শহরটিতে আগুন লেগে যায়। এরপূর্বে জলদস্যু সরদার হেনরি মর্গ্যান শহরটিতে আক্রমণ করে ব্যাপক লুটতরাজ পরিচালনা করেন। ১৬৭২ আসলে অ্যান্টোনিও হার্নান্দেজ দে কর্ডোবা নতুন শহরের অবকাঠামো নির্মাণে অগ্রসর হন। ২১ জানুয়ারি, ১৬৭৩ তারিখে তিনি এর সন্ধান পান। এই শহরটি সম্পূর্ণভাবে উপত্যকায় নির্মিত হয়েছে যার চারদিকে সাগর দিয়ে ঘেরা ও মজবুত দেয়াল তৈরি করে প্রতিরক্ষা ব্যবস্থার নিশ্চায়ন করা হয়েছে। বর্তমানে এই স্থানটি সংরক্ষিত অবস্থায় আছে। আধুনিক পানামা নগরীর প্রথম প্রতিষ্ঠান ও ভবন রয়েছে। এছাড়াও এটি কাস্কো ভিয়েজো নামে পরিচিত যার স্পেনীয় অর্থ হচ্ছে প্রাচীন শহর।
প্রিয়া আমার প্রিয়া
প্রিয়া আমার প্রিয়া বদিউল আলম খোকন পরিচালিত ২০০৮ সালে বাংলাদেশী রোম্যান্টিক চলচ্চিত্র। এতে প্রধান চরিত্রে অভিনয় করেন শাকিব খান, সাহারা, প্রবীর মিত্র, ও মিশা সওদাগর। এটি ২০০২ সালের পুনীত রাজকুমার অভিনীত কন্নড় চলচ্চিত্র "আপ্পুর" পুনঃনির্মাণ, যা তেলেগু ভাষায় "ইডিয়ট" (২০০২), তামিল ভাষায় "দম" (২০০৩) ও বাংলা ভাষায় "হিরো" (২০০৬) নামে পুনঃনির্মিত হয়েছিল। পূর্বনির্মিত চলচ্চিত্র অবলম্বনে এই ছবির কাহিনী লিখেছেন মনির হোসেন এবং সংলাপ লিখেছেন শচীন নাগ। কচি আহমেদ নিবেদিত ছবিটি প্রযোজনা ও পরিবেশনা করে আশা প্রডাকশন্স।
চলচ্চিত্রটি ২০০৮ সালের ১৩ জুন বাংলাদেশে মুক্তি পায়। এই চলচ্চিত্রে অভিনয়ের জন্য শাকিব খান শ্রেষ্ঠ চলচ্চিত্র অভিনেতা বিভাগে ইউরো-সিজেএফবি পারফরমেন্স পুরস্কার ও মেরিল-প্রথম আলো পুরস্কার লাভ করেন।
হৃদয় একজন কলেজ ছাত্র। সে থানার হেড কনস্টেবলের ছেলে। হৃদয় একদিন কিছু সন্ত্রাসীদের সাথে মারপিঠ করে। তারা তাকে আঘাত করে পালিয়ে যায়। প্রিয়া তাকে হাসপাতালে নিয়ে যায় এবং রক্ত দেয়। হৃদয় তাকে না দেখেই শুধু বন্ধুদের কাছে তার প্রশংসা শুনে প্রেমে পড়ে যায়। সুস্থ হয়ে সে প্রিয়ার পিছু নেয় এবং বাড়ির কাজের লোককে দিয়ে চিঠি পাঠায়। প্রিয়া পুলিশ সুপারের বোন। সে তার ভাইকে হৃদয়ের পিছু নেওয়ার বিষয়টি জানায়। হৃদয়কে প্রিয়ার ভাই প্রথমে ভয় দেখায় এবং পরে মারধোরও করে প্রিয়াকে ভুলে যাওয়ার জন্য। হৃদয়ের বাবা তা সহজভাবে মেনে নেয় না।
আইনের লোক হয়ে কিছু করতে না পারায় প্রিয়ার ভাই একজন সন্ত্রাসীকে দিয়ে হৃদয়কে খুন করাতে চায়। কিন্তু হৃদয়ের পরিবর্তে প্রিয়া আঘাতপ্রাপ্ত হয় এবং হৃদয়ও কিছুটা আঘাতপ্রাপ্ত হয়ে দুজনে হাসপাতালে ভর্তি হয়। হাসপাতালে বন্ধুদের সহযোগিতায় হৃদয় পালিয়ে প্রিয়াকে দেখতে যায়। প্রিয়া হৃদয়ের প্রতি আকৃষ্ট হয়। কিন্তু প্রিয়ার ভাই তাদের সম্পর্ক মেনে নিতে চায় না এবং হৃদয়কে যে কোন মূল্যে প্রিয়ার জীবন থেকে সরিয়ে দিতে চায়। প্রিয়ার ভাবী ও হৃদয়ের বন্ধুদের সহযোগিতায় তারা বাড়ি থেকে পালিয়ে যায়। অবশেষে প্রিয়ার ভাই তাদের সম্পর্ক মেনে নেয়।প্রিয়া আমার প্রিয়া চলচ্চিত্রের সঙ্গীত পরিচালনা করেছেন আলী আকরাম শুভ। গানের কথা লিখেছেন কবির বকুল। ছবিতে পাঁচটি গান রয়েছে। গানে কণ্ঠ দিয়েছেন সাবিনা ইয়াসমিন, এন্ড্রু কিশোর, আসিফ আকবর, ও এস আই টুটুল।
বোসাস জীবমণ্ডল সংরক্ষিত এলাকা
বোসাস জীবমণ্ডল সংরক্ষিত এলাকা () নিকারাগুয়ার জিনোতেগা রাজ্যের উত্তরাঞ্চলীয় এলাকায় অবস্থিত। পার্বত্য ক্রান্তীয় এ বনটি হন্ডুরাসের সীমান্তবর্তী এলাকায় রয়েছে। ১৯৯৭ সালে ইউনেস্কো জীবমণ্ডল সংরক্ষণের আওতায় এ এলাকাটিকে অন্তর্ভূক্ত করে। বনটির আয়তন প্রায় ২০,০০০ বর্গকিলোমিটার বা বিশ লক্ষ হেক্টর। বনটি মৌলিকসহ নিরপেক্ষ এলাকায় অবস্থান করছে। দেশটির মোট স্থলভাগের ১৫% দখল করে আছে বোসাস এলাকাটি। ফলশ্রুতিতে ব্রাজিলের আমাজন বনাঞ্চলের পর পশ্চিম গোলার্ধ্বের দ্বিতীয় সর্বোচ্চ বৃষ্টিপ্রবণ বনে পরিণত করেছে। বোসাসের অধিকাংশ এলাকাই এখনো অনাবিষ্কৃত অবস্থায় রয়েছে ও জীববৈচিত্র্যের প্রাচুর্য্যতা বিদ্যমান।
বোসাস জীবমণ্ডল সংরক্ষণাগার সান্দানিস্তা অভ্যুত্থানকালীন সময়ে প্রতিষ্ঠা করা হয়েছিল। পাশাপাশি চামোরো সরকার আরও তিনটি বিরাট আকারের সংরক্ষণাগার গড়ে তুলে। তন্মধ্যে, বোসাস সর্ববৃহৎ সংরক্ষণাগারের মর্যাদা লাভ করে। এর গুরুত্বপূর্ণ বিষয় ছিল প্রায় ৭% ভূমি নিকারাগুয়ার ভূমিতে চলে যায়। বোসাস প্রতিষ্ঠা করার পর থেকে ধারনা করা হয়েছিল যে, অঞ্চলের সাংবিধানিক অধিকার নিশ্চয়তাকল্পে আঞ্চলিক স্বায়ত্ত্বশাসন ব্যবস্থা গড়ে উঠবে। এরফলে সান্দানিস্তা সরকার ক্যারিবীয় উপকূলবর্তী দুইটি অঞ্চলে সরকারের উদ্দেশ্য বাস্তবায়নকল্পে দুইটি স্বায়ত্ত্বশাসিত অঞ্চল অনুমোদন করে।
বোসাস এলাকায় নিকারাগুয়ার দুইটি আদিবাসী জনগোষ্ঠীর বাসস্থান রয়েছে। সুমো ও মিস্কিতো জনগোষ্ঠীকে নিয়ে গড়া এ এলাকায় প্রাকৃতিক সম্পদের প্রাচুর্যতা বেশ লক্ষ্যণীয়। অধিকাংশক্ষেত্রেই গাছের কাঠ ও স্বর্ণ খনিতে মজুদ রয়েছে। ১৩০,০০০ অধিবাসী সমৃদ্ধ এলাকায় নিজ সীমারেখায় জীবনধারনের উপযোগী কৃষিকাজে জড়িত রয়েছেন। তন্মধ্যে, ৩৫,০০০ লোকই আদিবাসী মিস্কিতো ও সুমো জনগোষ্ঠীর।
এর নামটিতে তিনটি প্রাকৃতিক বৈশিষ্ট্য বিরাজমান। বোকে নদী, সাসলায়া পর্বত ও ওয়াসপুক নদী। নিকারাগুয়ার সাসলায়া জাতীয় উদ্যানের মাঝ দিয়ে এগুলো রয়েছে। কর্ডিলেরা ইসাবেলা সংরক্ষিত এলাকা অতিক্রম করেছে। কোকো নদী বা রিও কোকো উত্তরাঞ্চলীয় সীমান্তবর্তী এলাকায় উৎপত্তি লাভ করেছে যা হন্ডুরাসের রাজনৈতিক অঞ্চল এর সাথে জড়িত।
প্রায় ১০,০০০ বর্গকিলোমিটার বোসাসের বনভূমিতে রয়েছে। আনুমানিক ১,০০,০০০ থেকে ২,০০,০০০ পোকামাকড় প্রজাতির কথা বলা হলেও এ সংখ্যা আরও বেশী। কিন্তু, অনাবিষ্কৃত দূর্গম এলাকা হওয়ায় এর সঠিক সংখ্যা নির্ণয় করা বেশ দূরূহ ব্যাপার। বোসাসের উদ্ভিদকূলে বিরাট সমারোহ। রসালো ও লতাজাতীয় গাছের প্রজাতির সংখ্যা হাজার হাজার। এছাড়াও, মেরুদণ্ডী ও অমেরুদণ্ডী প্রাণীও যথেষ্ট সংখ্যায় সমৃদ্ধ। কুয়েতজাল ও গুয়াকামায়া উল্লেখযোগ্য সংখ্যায় বিদ্যমান। পাশাপাশি, আমেরিকা অঞ্চলের সর্ববৃহৎ ও সর্বাধিক শক্তিশালী হার্পি ঈগলের (হার্পিয়া হার্পিজা) বাসস্থান এখানে। ৭০০-এর কম প্রজাতির পাখি সংরক্ষিত এলাকাসহ নিকারাগুয়ায় বিদ্যমান। পুমা ও জাগুয়ারকে খাদ্য শৃঙ্খল রক্ষার্থে গুরুত্বপূর্ণ ও শক্তিশালী খাদকরূপে বিবেচনা করা হয়। এগুলো সংরক্ষণাগারে রয়েছে। এদের প্রিয় শিকার টাপির (টাপিরাস বেয়ার্ডি) এর বাসস্থান একে কেন্দ্র করেই গড়ে উঠেছে।
টর্ট
টর্ট এর উদ্ভব মূলত ল্যাটিন শব্দ "Toram" থেকে, যার অর্থ দাঁড়ায় ভুল, অর্থাৎ যে দেওয়ানি ভুল আমল যোগ্য। বাংলাদেশে টর্ট কি, তা সম্পর্কে যথাযথভাবে কোথাও, অর্থাৎ সংবিধানে বা কোন আইনে উল্লেখ করা নেই। তবে, বাংলাদেশ সহ আমদের এই ভারতীয় উপমাহাদেশের যতগুলো দেশ ব্রিটিশ সাম্রাজ্যের অন্তর্গত ছিল, সকল দেশের আইন ব্যাবস্থায় কমন ল-এর প্রভাব দেখা যায়। বাংলাদেশ-ও এর ব্যাতিক্রম নয়। টর্ট এর উৎপত্তি ইংল্যান্ডে, তাই এর সরাসরি উল্লেখ বাংলাদেশের সংবিধান বা কোন আইনে না থাকলেও, এখতিয়ারভুক্ত আদালতে এর আমলযোগ্যতা রয়েছে।
টর্ট সম্পর্কে সুনির্দিষ্ট কোন সংজ্ঞা এখনো পর্যন্ত দেওয়া সম্ভব হয়নি। এটি মুলত ধারনা এবং "লিগ্যাল ম্যাক্সিমের" উপর ভিত্তি করে বর্তমান রয়েছে। তবে এখন পর্যন্ত স্যালমন্ডের অভিমতটি সর্বাধিক গ্রহণযোগ্য হিসেবে বিবেচিত, যেখানে তিনি বলেছেন,
"Tort is a civil wrong for which the remed is a common law action for unliquidated damages, and which is not exclusively the brance of a contrat, or, the breach of a trust, or, other merely equitable obligation".
যার অর্থ দাঁড়ায়,
"টর্ট এমন এক প্রকারের প্রতিকার যা দেওয়ানি ক্ষতিসাধনের দরুন প্রদান করা হয়; যা পারতপক্ষে চুক্তিভঙ্গ, বিশ্বাসভঙ্গ বা এই জাতীয় ন্যায়সম্মত দায়ের অন্তর্গত নয়।"
কমন ল
ব্রিটিশ সাম্রাজ্যের অন্তর্গত কলোনি সমূহ যা পরবর্তীতে স্বাধীন ও সার্বভৌম দেশ হিসেবে আত্মপ্রকাশ করে, সেইসকল দেশসমূহে ইংরেজদের প্রণীত আইনের প্রভাব দেখা যার; আইনের এই ব্রিটিশ সাম্রাজ্যের প্রভাবই মূলত কমন ল। বাংলাদেশ, ভারত, পাকিস্তান, শ্রীলঙ্কা সহ বিভিন্ন দেশ, যারা ব্রিটিশ সাম্রাজ্যের প্রাক্তন কলনি, তারা কমন ল দেশ হিসেবে চিহ্নিত হয়ে থাকে।
দন্ড বিধি ১৮৬০, দেওয়ানী কার্যবিধি ১৯০৮, ফৌজদারি কার্যবিধি ১৮৯৮, তামাদি আইন ১৯০৮, রেজিস্ট্রেশন আইন ১৯০৮ সহ বিভিন্ন আইন, যা ১৯ শতকের দিকে প্রণীত ও কার্যকরী হয়, এগুলোর মুল নির্যাস এখনো কমন ল দেশগুলোতে পরিলক্ষিত হয়।
বোমাং রাজা
বোমাং রাজা "বোমাংগ্রী" বান্দরবান সার্কেলের সার্কেল চীফ, যা চিটাগাং হিল ট্রাক্টস রেগুলেসন ১৯০০ আইন বা "চিটাগাং হিল ট্রাক্টস ম্যানুয়েল" এর ক্ষমতাবলে সৃষ্ট পদ, যা বয়ঃজ্যেষ্ঠতার এবং আর্থিক সামর্থ্যের উপর ভিত্তি করে মারমা জাতিসত্তার এক বিশেষ পরিবারের পুরুষগণ নির্বাচিত হন। অবশ্য পুর্বে রাজ সিংহাসনের উত্তরাধিকারী নিয়ে বিরোধ থাকলেও এ.এস. প্রু চৌধুরী বনাম কে.এস. প্রু চৌধুরী [১৯৯৮] ৬ বি.এল.ডি (এ.ডি.) ১০৯ এর মাধ্যমে এর নিরোধ হয়। বর্তমানে ১৭তম রাজা হিসেবে দায়িত্ব পালন করছেন রাজ পরিবারের বয়োজ্যেষ্ঠ ব্যক্তি বোমাংগ্রী উ চ প্রু ।
ফজলে হুসাইন
এ.কে.এম. ফজলে হুসাইন যন্ত্র প্রকৌশল, পদার্থবিজ্ঞান, এবং পৃথিবী ও পরিবেশবিষয়ক বিজ্ঞানের অধ্যাপক। তিনি হস্টন বিশ্ববিদ্যালয়ের Institute of Fluid Dynamics & Turbulence এর পরিচালক এবং শাবিপ্রবির উপদেষ্টা বোর্ডের সদস্য ছিলেন। তিনি বর্তমানে টেক্সাস টেক ইউনিভার্সিটিতে সিনিয়র অধ্যাপক হিসেবে কর্মরত রয়েছেন।
হুসাইন বুয়েট থেকে অনার্স করেন। এরপর স্ট্যানফোর্ড ইউনিভার্সিটি থেকে ১৯৬৬ এবং ১৯৬৯ এ যথাক্রমে মাস্টার্স ও উইলিয়াম ক্রেইগ রেয়নল্ড এর অধীনে পিএইচিডি করেন। হুসাইন জনস হপকিন্স বিশ্ববিদ্যালয় এ লেসলি এস.জি. কোভাসজিনায় ও স্ট্যানলি করসিনের সাথে পোস্ট ডক্টরাল ফিলো ছিলেন।Nonlinear Dynamics of Structures, World Scientific, 1991
গোল্ডেন অ্যাঞ্জেল
ভারতে প্রাপ্ত গোল্ডেন অ্যাঞ্জেল এর উপপ্রজাতিসমূহ হল-
গোল্ডেন অ্যাঞ্জেলদের ভারতের বিহার, উত্তরাঞ্চল থেকে অরুণাচল প্রদেশ পর্যন্ত দেখা যায়। এছাড়া পাকিস্তান, শ্রীলঙ্কা, মায়ানমার এও দেখা মেলে। 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
সামনের ডানার উপরিপৃষ্ঠের বর্ন কালচে অথবা ধূসর ও কমলা হলুদ বাদামীর মিশ্রন। সামনের ডানার শীর্ষভাগের কাছে ৩টি ছোট প্রায় সাদা এবং ইষদ নীলচে সাদা ছোপ চোখে পড়ে। কখনো সখনো শীর্ষভাগের এই ৩টি ছোপ (প্রি-এপিকাল ছোপ এর নিচে একটি অথবা দুটি খুব ছোট ছোপ তেরচা ভাবে অবস্থান করতে দেখা যায়। সেল এর ভিতর শেষপ্রান্তে দুটি সাদা অথবা ইষদ নীলচে সাদা ছোপ, উপরের ও মধ্যবর্তী শিরাদুটির মাঝে একটি সরু লম্বাটে ছোপ এবং তার পার্শ্ববর্তী একটি বড় সাদা (ইষদ নীলচে সাদা) ছোপ এবং এর পরে আরো দুটি ছোট তীর্যক ভাবে অবস্থিত ছোপ বর্তমান। এছাড়া পার্শ্ব প্রান্তিক (টার্মিনাল) দুই সারি ফ্যাকাশে ও অস্পষ্ট অর্ধচন্দ্রাকৃতি ছোপের সারি রয়েছে। পিছনের ডানায় ডিসকাল অংশের মধ্যভাগে একটি ম্যাকুলার, ফ্যাকাসে কমলা হলুদ বন্ধনী বর্তমান যার মধ্য দিয়ে ভাগ করে যাওয়া বাদামী শিরাগুলি প্রতীয়মান। সেল এর ভিতর শেষভাগে একটি ছোট ছোপ চোখে পড়ে। ডিসকাল অংশের বর্হিঃভাগ ধূসর বাদামী রঙ্গে ছাওয়া। সিলিয়া উভয় ডানাতেই সাদা, তবে মাঝে মাঝে সামান্য অংশে কালো।
সামনের ডানা পুরুষের অনুরূপ ছোপ এবং পার্শ্বপ্রান্তিক (টার্মিনাল) অর্ধচন্দ্রাকৃতি ছোপের সারি যুক্ত তবে ছোপগুলি অধিক সুস্পষ্ট। স্ত্রী নমুনায় পিছনের ডানাস্থ ডিসকাল বন্ধনীটি অপেক্ষাকৃত বেশী স্পষ্ট এবং ধূসর রঙের বেষ্টনী দ্বারা সুস্পষ্টভাবে সীমায়িত।
সামনের ডানার নিম্নতল ফ্যাকাশে বাদামী এবং বেসাল অংশ ধূসর সাদা রঙের ছাওয়া। সাদা ছোপগুলি বাইরের দিকে ফ্যাকাসে কালো ছোট দাগ দ্বারা সীমায়িত। পিছনের ডানা ধূসর সাদা এবং ইষদ নীলচে আভাযুক্ত । টার্মিনাল রেখাটি শুধুমাত্র বাদামী। ডিসকাল অংশে বাঁকানো একসারি ছোট ফ্যাকাশে কালচে ছোপ বিদ্যমান।
Mr. de Niceville, গোল্ডেন অ্যাঞ্জেল এর শুষ্কঋতুরূপটির নামকরণ করেছেন "Abaratha taylorii"। শুষ্কঋতুরূপটি উপরিতলে কালচে বাদামীর পরিবর্তে কমলা হলুদ হয়। আর্দ্ররূপটির ন্যায় শুষ্করূপে পিছনের ডানার ডিসকাল অংশে দাগ ছোপ থাকে না। Mr. de Niceville এর একটি অনুরূপ উপপ্রজাতি খুঁজে পেয়েছেন যার নাম "Caprona tissa"।
ফজলে বারি মালিক
ফজলে বারি মালিক (মৃত্যুঃ ২০১৪ সালের ৪ঠা জুলাই) বাংলাদেশের পদার্থবিজ্ঞানী ছিলেন। তিনি সাউদার্ন ইলিনইস বিশ্ববিদ্যালয়ে ১৯৮০ থেকে ২০১৪ পর্যন্ত তাত্বিক নিউক্লিয়ার এবং পারমাণবিক পদার্থবিজ্ঞানের অধ্যাপক ছিলেন।
তিনি বাংলাদেশ একাডেমী অব সায়েন্সের ফেলো ছিলেন। তিনি ২০০৭ সালে আমেরিকান ফিজিক্যাল সোসাইটি থেকে জন হুইটলি এওয়ার্ড পান।
মালিক ১৯৫৩ সালে কলকাতা বিশ্ববিদ্যালয় থেকে অনার্স এবং ১৯৫৫ সালে ঢাকা বিশ্ববিদ্যালয় থেকে মাস্টার্স করেন। তিনি ১৯৫৮ সালে গটিংগ্যান বিশ্ববিদ্যালয় থেকে নোবেল বিজয়ী অধ্যাপক ওয়েরনার হেইসেনবার্গের অধীনে পিএইচডি করেন। তিনি ১৯৬০-৬৩ পর্যন্ত প্রিন্সেটন বিশ্ববিদ্যালয় এ পোস্ট ডক্টরাল ফেলো ছিলেন
মালিক তার ক্যারিয়ার শুরু করেন ইয়াল ইউনিভার্সিটি (১৯৬৪-৬৮) থেকে সহকারী অধ্যাপক হিসেবে। এরপর তিনি অধ্যাপক হিসেবে ইন্ডিয়ানা বিশ্ববিদ্যালয় ব্লুমিংটনে (১৯৬৮-৮২) কর্মরত ছিলেন। তারপর গবেষক-অধ্যাপক (research professor) হিসেবে ২০১৫ পর্যন্ত সাউদার্ন বিশ্ববিদ্যালয়ে কর্মরত হন।
এরপর অতিথি স্কলার ও পরামর্শদাতা হিসেবে বিভিন্ন সময় লরেন্স জাতীয় ল্যাবে, ওক রিজ জাতীয় ল্যাবে, সাক্লে নিউক্লিয়ার রিসার্চ সেন্টারে, কাপিটজা ইন্সটিউটে, সিইআরএনে, ইন্টারন্যাশনাল সেন্টার ফর থিওরেটিকাল ফিজিক্সে, নাসাতে কাজ করেছেন। ক্লাস নিয়েছেন, জার্মানি, সুইজারল্যান্ড, সুইডেন, ফিনল্যান্ড, হাঙেরী, চায়না এবং অস্ট্রেলিয়ার বিশ্ববিদ্যালয়গুলোতে।মালিক একেমীকে বিবাহ করেছিলেন। তাদের আকিরা নামক একজন কন্যাসন্তান আছেন।
২০১৪ সালের ৪ ঠা জুলাই তুরস্কের ইস্তাম্বুল এয়ারপোর্টে মৃত্যুবরণ করেন। তিনি বাংলাদেশ থেকে যুক্তরাষ্ট্রে যাচ্ছিলেন। তাঁকে ৭ই জুলাই ঢাকার বনানীতে সমাধিস্থ করা হয়।
আব্দুল্লাহ আল মামুন (বিজ্ঞানী)
আব্দুল্লাহ আল মামুন (জন্মঃ৩১ ডিসেম্বর, ১৯৬৬) একজন বাংলাদেশী পদার্থবিজ্ঞানী। তিনি ঢাকাস্থ জাহাঙ্গীরনগর বিশ্ববিদ্যালয়ের অধ্যাপক।
১৯৬৬ সালের ৩১ ডিসেম্বর জন্মগ্রহণ করেন। মামুন জাহাঙ্গীরনগর বিশ্ববিদ্যালয় থেকে পদার্থবিজ্ঞানের উপর বিএসসি ও এমএসসি করেন। কমনওয়েলথ স্কলারশিপ এবং ফেলোশিপ প্ল্যানের অংশ হিসেবে, তিনি ইউনিভার্সিটিঅব এসটি এন্ড্রুস থেকে প্লাজমা পদার্থবিজ্ঞানের উপর পিএইচডি লাভ করেন।
মামুন পরবর্তীতে জার্মানি এবং যুক্তরাজ্য থেকে পোস্টডক্টরাল অধ্যয়ন করেন।
মামুন দুই শতাধিক গবেষণামূলক নিবন্ধ প্রকাশ করেন। ইন্সটিটিউট অব ফিজিক্স (লন্ডন) ডাস্টি প্লাজমার উপর তার পাঠ্যবইকে প্রকাশ করে।
মুগদা মেডিকেল কলেজ ও হাসপাতাল
মুগদা মেডিকেল কলেজ ও হাসপাতাল রাজধানীর মুগদা থানায় অবস্থিত, দেশে সম্প্রতি চালু হওয়া সরকারি মেডিকেল কলেজগুলোর অন্যতম। এটি রাজধানী ঢাকায় অবস্থিত চতুর্থ সরকারি মেডিকেল কলেজ।
এটি ৫০০ সজ্জা বিশিষ্ট মুগদা জেনারেল হাসপাতাল নামেও পরিচিত। যার নির্মাণকাজ শুরু হয় ২০০৬ সালে এবং হাসপাতালটি উদ্বোধন করা হয় জুলাই, ২০১৩ সালে। ২০১৪ সালের শুরুর দিকে রোগী ভর্তি শুরু হয়। হাসপাতাল ভবনটি ১৩ তলা বিশিষ্ট।
২০১৫ সালে স্বাস্থ্যমন্ত্রী হাসপাতালটিকে মেডিকেল কলেজ ঘোষণা করেন। কলেজের কাজ শুরু হয় ২০১৫ সালের জানুয়ারী মাসে। ২০১৬ সালে প্রতিষ্ঠানটিতে প্রথম ব্যাচের শিক্ষা কার্যক্রম শুরু হয়। বর্তমানে কলেজটিতে দ্বিতীয় ব্যাচের শিক্ষাদান চলছে।কলেজের শিক্ষার্থীদের নিজস্ব সমাজকল্যাণ সংগঠন, সংস্কৃতি ও খেলাধুলা বিষয়ক সংগঠন রয়েছে।বিভিন্ন জাতীয় দিবসে কলেজটিতে বভিন্ন অনুষ্ঠানের আয়োজন করা হয়।
২০১৫ সালে কলেজটি বাংলাদেশের ৩০ তম এবং রাজধানী ঢাকার ৪র্থ সরকারি মেডিকেল হিসেবে যাত্রা শুরু করে। ২০১৬ সালের জানুয়ারী মাসের ১০ তারিখ থেকে ১ম ব্যাচের নিয়মিত এম.বি.বি.এস কোর্সের ক্লাস শুরু হয়। সরকারি ভাবে পরিচালিত মেডিকেল ভর্তি পরীক্ষায় মেধাক্রম ও পছন্দক্রমের ভিত্তিতে বর্তমানে প্রতিষ্ঠানটিতে প্রতি বছর ৫০ জন ছাত্রছাত্রী এম.বি.বি.এস কোর্সে ভর্তি নেওয়া হয়। কলেজ ভবনের অধীনে রয়েছে- মাল্টিমিডিয়া ও অন্যান্য আধুনিক সুযোগ সুবিধাসহ ২টি লেকচার গ্যালারী, ১টি পাঠাগার, কনফারেন্স রুম, ছাত্রছাত্রীদের জন্য একটি কমনরুম যাতে রয়েছে বিভিন্ন খেলাধুলার সুবিধা ও সরঞ্জাম এবং বিভাগভিত্তিক বিভিন্ন ল্যাবরেটরি, ডিসেকশন রুম, ব্যবহারিক কক্ষ, টিউটোরিয়াল রুম প্রভৃতি।
শিক্ষার্থীদের জন্য ভবনের চতুর্থ তলায় এম.বি.বি.এস ও স্নাতকোত্তর স্তরের বিভিন্ন বিষয়ের ও বিভিন্ন লেখকের সাম্প্রতিক সংস্করণের বইসমৃদ্ধ একটি পাঠাগার রয়েছে যাতে একত্রে পঞ্চাশ জন বসার সুবিধা বিদ্যমান।
হাসপাতাল ভবনটি ৫০০ সজ্জা এবং ১৩ তলা বিশিষ্ট এবং প্রতিটি তলা প্রায় ৪৫০০০ স্কয়ার ফিট আয়তন নিয়ে নির্মিত। রোগীদের চলাচলের জন্য পর্যাপ্ত সংখ্যক লিফটের ব্যবস্থা রয়েছে। এখানে বিভিন্ন ধরনের স্বাস্থ্য সেবার সুবিধা বিদ্যমান।
হাসপাতালটির তলাভিত্তিক বিবরণ :
এছাড়াও হাসপাতালটিতে ২৪ ঘণ্টা জরুরী সেবার ব্যবস্থা রয়েছে।
ওয়েবসাইট
http://mumc.gov.bd
বলবো কথা বাসর ঘরে
বলবো কথা বাসর ঘরে শাহ মোঃ সংগ্রাম পরিচালিত ২০০৯ সালের বাংলাদেশী রোম্যান্টিক চলচ্চিত্র। ছবিটির কাহিনী ও সংলাপ রচনা করেছেন কমল সরকার এবং চিত্রনাট্য রচনা করেছেন শাহ মোঃ সংগ্রাম। মাতৃছায়া চলচ্চিত্রের ব্যানারে ছবিটি প্রযোজনা করেছেন উমর ফারুক। এতে প্রধান চরিত্রে অভিনয় করেছেন শাকিব খান, শাবনূর, সাহারা, ওমর সানি প্রমুখ।
চলচ্চিত্রটি ২০০৯ সালের ৮ মে বাংলাদেশে মুক্তি পায় এবং ব্যবসাসফল হয়। এই চলচ্চিত্রের অভিনয়ের জন্য শাবনূর ১২তম মেরিল-প্রথম আলো পুরস্কারে তারকে জরিপে শ্রেষ্ঠ চলচ্চিত্র অভিনেত্রী বিভাগে পুরস্কৃত হন এবং শাকিব খান শ্রেষ্ঠ চলচ্চিত্র অভিনেতা বিভাগে মনোনীত হন।বলবো কথা বাসর ঘরে ছবিটির গানের সুর ও সঙ্গীত পরিচালনা করেছেন শওকত আলী ইমন এবং আবহ সঙ্গীত পরিচালনা করেছেন আলাউদ্দিন আলী। গানের কথা লিখেছেন কবির বকুল।
পল হেইম্যান
পল হেইম্যান (জন্ম: সেপ্টেম্বর ১১, ১৯৬৫) হলেন একজন মার্কিন বিনোদন প্রযোজক, লেখক, অভিনয়কারী, মার্কেটার, প্রবর্তক, পেশাদার কুস্তি ম্যানেজার এবং ভাষ্যকার। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্রান্ডের কুস্তিগীর ব্রক লেসনারের ম্যানেজারের দায়িত্ব পালন করছেন। ১৯৯৩ হতে ২০০১ পর্যন্ত হেইম্যান ছিলেন এক্সট্রিম চ্যাম্পিয়নশীপ রেসলিং (ইসিডাব্লিউ) এর মালিক এবং সৃজনশীল শক্তি ছিলেন। ইসিডাব্লিউ এর মালিক এবং সেটি চালানোর পূর্বে, তিনি তার রিংয়ের নাম পল ই. ডেঞ্জারাসলি নামে ওয়ার্ল্ড চ্যাম্পিয়নশীপ রেসলিং (ডাব্লিউসিডাব্লিউ) এবং অন্যান্য কুস্তি চ্যাম্পিয়নশীপের কুস্তিগীরদের ম্যানেজারের দায়িত্ব পালন করেছেন। তিনি নিউ ইয়র্ক সিটির "লুকিং৪ল্যারি" এর সহ-মালিক ছিলেন, যেটি পরবর্তীতে "এডভার্টাইসিং এজ" এর টপ ১০০ গ্লোবাল মার্কেটার্সের অন্তর্ভুক্ত হয়।
ডাব্লিউডাব্লিউইতে, হেইম্যান রেকর্ড ৫ জন ডাব্লিউডাব্লিউই চ্যাম্পিয়নের ম্যানেজার ছিলেন: ব্রক লেসনার, বিগ শো, কার্ট এঙ্গেল, রব ভ্যান ড্যাম এবং সিএম পাঙ্ক। সমালোচকরা তার কুস্তিগীরদের পরিচালন করার এবং মাইকে কথা বলার যোগ্যতার প্রশংসা করে থাকেন। হেইম্যান বিক্ষিপ্তভাবে কয়েকটি কুস্তি খেলাতেও অংশগ্রহণ করেছেন। তার উল্লেখযোগ্য ম্যাচ হলো ২০০২ সালের র‍্যাবেলিয়নে ডাব্লিউডাব্লিউই চ্যাম্পিয়নশিপের খেলাটি।
সামোয়া জো
নুফোলাউ জয়েল "জো" সেনোয়া (জন্ম: মার্চ ১৭, ১৯৭৯), অধিক পরিচিত তার রিংয়ের নাম সামোয়া জো নামে, হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে নামে কুস্তি করেন। তিনি পূর্বে অধিক পরিচিত ছিলেন টোটাল ননস্টপ অ্যাকশন রেসলিং (টিএনএ) এবং রিং অফ অনার (আরওএইচ) এ অতিবাহিত সময়ের জন্য।
২০০২ সালে, জো নিজেকে একজন প্রতিষ্ঠিত কুস্তিগীর হিসেবে পরিণত করেন রিং অফ অনারে। যেখানে তিনি আরওএইচ ওয়ার্ল্ড চ্যাম্পিয়নশীপ জয়লাভ করেন, যেটিতে তিনি রেকর্ড মে ২০০৩ হতে ডিসেম্বর ২০০৪ পর্যন্ত ২১ মাস রাজত্ব করেন। অতঃপর তিনি টোটাল ননস্টপ অ্যাকশন রেসলিংয়ে যোগদান করেন। সেখানে তিনি অভিষেকের পর টানা ১৯ মাস অপরাজিত ছিলেন। টিএনএতে তিনি ১ বার টিএনএ ওয়ার্ল্ড হেভিওয়েট চ্যাম্পিয়নশীপ, ৫ বার টিএনএ এক্স বিভাগ চ্যাম্পিয়নশীপ, ২ বার টিএনএ ওয়ার্ল্ড ট্যাগ টিম চ্যাম্পিয়নশীপ এবং ১ বার টিএনএ টেলিভিশন চ্যাম্পিয়নশীপ জয়লাভ করেন। এর মাধ্যমে তিনি টিএনএর ট্রিপল মুকুট এবং গ্র্যান্ড স্লাম সম্পন্ন করেন।
তিনি আন্তর্জাতিকভাবে বিভিন্ন স্বাধীন সার্কিটের কুস্তি চ্যাম্পিয়নশীপে কুস্তি করেছেন। সেখানে তিনি বেশ কয়েকটি চ্যাম্পিয়নশীপ জয়লাভ করেন, তার মধ্যে উল্লেখযোগ্য হলো: প্রো রেসলিং নোয়াহতে জিএইচসি ট্যাগ টিম চ্যাম্পিয়নশীপ (ম্যাগনাসের সাথে) এবং প্রো রেসলিং জিরো১ এ উদ্বোধনী এনডাব্লিউএ আন্তর্জাতিক ট্যাগ টিম চ্যাম্পিয়নশীপ (রায়ান সাকোডার সাথে) জয়লাভ করেছেন। ২০১৫ সালের ফেব্রুয়ারীতে তিনি টিএনএ থেকে চলে আসেন। এরপর সংক্ষিপ্তভাবে তিনি রিং অফ অনারসহ বেশ কয়েকটি স্বাধীন সার্কিটে কুস্তি করেছেন।
২০১৫ সালের মে মাসে, জো আনুষ্ঠানিকভাবে ডাব্লিউডাব্লিউইর সাথে সংযুক্ত হন। তখন তিনি ডাব্লিউডাব্লিউইর উন্নয়নশীল ব্রান্ড ডাব্লিউডাব্লিউই এনএক্সটিতে কুস্তি করেছেন এবং ২০১৬ সালে জুনে তিনি ডাব্লিউডাব্লিউইর প্রধান রোস্টারে অন্তর্ভুক্ত হন। জো হচ্ছেন প্রথম বারের মতো দুই বারের এনএক্সটি চ্যাম্পিয়ন।
অ্যাড্রিয়ান নেভিল
বেঞ্জামিন "বেন" সাটারলি (জন্ম: ২২ আগস্ট ১৯৮৬) হলেন একজন ইংলিশ পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডের ক্রুজারওয়েট বিভাগে নেভিল নামে কুস্তি করেন। তিনি পূর্বে ডাব্লিউডাব্লিউইর উন্নয়নমূলক ব্রান্ড ডাব্লিউডাব্লিউই এনএক্সটি অ্যাড্রিয়ান নেভিল নামে কুস্তি করেছেন, যেখানে তিনি ১ বারের এনএক্সটি চ্যাম্পিয়ন ছিলেন। তিনি হচ্ছেন বর্তমান ডাব্লিউডাব্লিউই ক্রুজারওয়েট চ্যাম্পিয়ন।
কমিউনিটি বেজড মেডিকেল কলেজ, বাংলাদেশ
বৃহত্তর ময়মনসিংহের একমাত্র বেসরকারী মেডিকেল কলেজ ‘‘কমিউনিটি বেজড মেডিকেল কলেজ’। এটি ১৯৯৫ সালে কমিউনিটি হেলথ ফাউন্ডেশন বাংলাদেশ এর মাধ্যমে পরিচালিত হচ্ছে।
এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে।
ময়মনসিংহ শহর থেকে ১০ কি.মি দূরে চুরখাইয়ের উইনারপাড় এলাকায় ১৯৯৫ সনে ১৩ একর জমির উপর প্রতিষ্ঠিত হয়।
মেডিকেল কলেজ উন্নত শিক্ষার পাশাপাশি মানসম্মত চিকিৎসা সেবা প্রদান করে থাকে। ছাত্রছাত্রীদের প্রশিক্ষনের জন্য কলেজের সাথে তৈরী করা হয়েছে ৬৫০ শয্যা বিশিষ্ঠ একটি হাসপাতাল। ছাত্রছাত্রীদের জন্য রয়েছে বিশাল ক্যাম্পাস এবং আবাসিক হোস্টেল।
৬ টি লেকচার হল, ১২ টি টিউটোরিয়াল হল,৬ টি ল্যাবরেটরি, ৪ টি জাদুঘর, ৪ টি রিডিং রুম, ৩ টি সেমিনার হল সহ একটি লাইব্রেরী আছে।
কিং খান (চলচ্চিত্র)
কিং খান ২০১১ সালের বাংলাদেশী অ্যাকশনধর্মী রোম্যান্টিক চলচ্চিত্র। ছবিটি রচনা ও পরিচালনা করেছেন মোহাম্মদ হোসেন জেমী এবং প্রযোজনা করেছেন মোহাম্মদ খোরশেদ আলম। এতে নাম ভূমিকায় অভিনয় করেছেন শাকিব খান। অন্যান্য প্রধান চরিত্রে অভিনয় করেছেন অপু বিশ্বাস, লামিয়া মিমো, মিশা সওদাগর ও কাবিলা।
চলচ্চিত্রটি ২০১১ সালের ৭ নভেম্বর ঈদুল আযহায় বাংলাদেশে মুক্তি পায়। ছবিটি ব্যবসায়িকভাবে হিট হয়। এই ছবিতে অভিনয়ের জন্য শাকিব খান শ্রেষ্ঠ চলচ্চিত্র অভিনেতা বিভাগে ইউরো-সিজেএফবি পারফরমেন্স পুরস্কার ও মেরিল-প্রথম আলো পুরস্কার লাভ করেন।কিং খান ছবির সঙ্গীত পরিচালনা করেছেন আলী আকরাম শুভ ও আনন।
প্রেম খান
প্রেম খান (জন্ম: ৩১ মে ১৯৯৬) হিন্দী, বাংলা ও অসমীয়া, চলচ্চিত্র জগতের একজন অভিনেতা।
তাঁর প্রকৃত নাম ওয়াসিম রহমান ; 
কিন্তু চলচ্চিত্র জীবনে তিনি সবার কাছে প্রেম খান বলেই পরিচিত। তাঁর অভিনীত প্রথম চলচ্চিত্র প্রেম রতন ধন পায়ো।
প্রেম খান ১৯৯৬ সালে ৩১ মে ধুবড়ীতে জন্ম গ্রহণ করেন, এবং তাঁর রাশি মিথুন রাশি। যদিও তাঁর জন্মনাম ওয়াসিম রহমান, কিন্তু চলচ্চিত্র জীবনে তিনি সবার কাছে প্রেম খান বলেই পরিচিত ।
প্রেম বিলাসিপাড়া পাব্লিক উচ্চ মাধ্যমিক স্কুল থেকে ম্যাট্রিক পাস করেন । পরবর্তীতে তিনি ভোলানাথ মহাবিদ্যালয় থেকে পড়াশুনা করেন ।
ললিত মোহন নাথ
ললিত মোহন নাথ (১ নভেম্বর ১৯৩৫ - ২ জুলাই ২০১৬) বাংলাদেশের একজন নিউক্লিয়ার পদার্থবিজ্ঞানী ছিলেন। তিনি ঢাকা বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন।
নাথ পদার্থবিজ্ঞানে অনার্সে প্রথম শ্রেণিতে প্রথম এবং মাস্টার্স প্রথম শ্রেণিতে দ্বিতীয় হন। এরপর তিনি এডিনবার্গ বিশ্ববিদ্যালয়ে পিএইচিডি ডিগ্রীর জন্য যান। ১৯৬৪ সালে সুপারভাইজার নিকোলাস কেম্মের এবং পিটার ডব্লিউ.হিগসের অধীনে তিনি তাত্বিক পদার্থবিজ্ঞানের উপর পিএইচিডি ডিগ্রী লাভ করেন।
নাথ ১৯৭২ এর সেপ্টেম্বরে (স্বাধীনতার পরে) ঢাকা বিশ্ববিদ্যালয়ে যোগ দেন এবং ২০০১ এর জুন পর্যন্ত শিক্ষকতা করেন। তিনি ১৯৮১ সালে বিশ্ববিদ্যালয়ের অধ্যাপক এবং ১৯৯৪-১৯৯৬ পর্যন্ত পদার্থবিজ্ঞান বিভাগের ডীন হিসেবে কর্মরত ছিলেন। তিনি ঢাকা বিশ্ববিদ্যালয়ের জগন্নাথ হলের ১৯৮৩ এর সেপ্টেম্বর থেকে ১৯৮৬ এর অক্টোবর পর্যন্ত প্রভোস্ট ছিলেন।
নাথ; কানাডার ওয়েস্টার্ন ইউনিভার্সিটিতে ১৯৭১ এর ডিসেম্বর থেকে ১৯৭২ এর জুন পর্যন্ত, ফ্লোরিডা স্টেট ইউনিভার্সিটিতে ১৯৬৯ এর আগষ্ট থেকে ১৯৭১ এর নভেম্বর পর্যন্ত এবং পুরেডে বিশ্ববিদ্যালয়ে ১৯৬৭ এর সেপ্টেম্বর থেকে ১৯৬৯ এর আগষ্ট মাস পর্যন্ত ভিজিটিং স্কলার ছিলেন।
নাথ ইতালীর International Center for Theoretical Physics (ICTP) তে ১৯৬৭ সালের জানুয়ারী থেকে আগষ্ট পর্যন্ত প্রফেসর আব্দুস সালামের সহযোগী ছিলেন। তিনি বাংলাদেশ আণবিক শক্তি কমিশনে ১৯৬৪ সালের ডিসেম্বর থেকে ১৯৬৬ সালের ডিসেম্বর পর্যন্ত উর্ধ্বতন বৈজ্ঞানিক কর্মকর্তা হিসেবে কাজ করেছিলেন।
নাথ বাংলাদেশ পুজা উৎযাপন পরিষদ এবং মহানগর সার্বজনীন পুজা কমিটির প্রেসিডেন্টও ছিলেন।
গুরুদয়াল কলেজ
গুরুদয়াল সরকারী কলেজ বাংলাদেশের কিশোরগঞ্জ জেলায় অবস্থিত একটি শিক্ষাপ্রতিষ্ঠান। কলেজটি ১৯৪৩ সালে প্রতিষ্ঠিত হয়। এতে উচ্চ মাধ্যমিক, স্নাতক (সম্মান) ও স্নাতকোত্তর বিষয়ে পাঠদান করে থাকে। এর উচ্চ মাধ্যমিক ও ডিগ্রী শ্রেণীতে বিজ্ঞান, মানবিক ও ব্যবসায় শিক্ষা - তিনটি শাখায় পাঠদান করা হয় ও শিক্ষা কার্যক্রম ঢাকা মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয় এবং স্নাতক ও স্নাতকোত্তর শিক্ষা কার্যক্রম জাতীয় বিশ্ববিদ্যালয় অধিভুক্ত।
১৯৪৩ সালে তৎকালীন শিক্ষামন্ত্রী খান বাহাদুর আব্দুল করিম সাহেব ও শিক্ষানুরাগী আইনজীবি জিল্লুর রহমান এর পৃষ্ঠপোষকতায় ‘‘কিশোরগঞ্জ কলেজ’’ নামে গুরুদয়াল কলেজ প্রতিষ্ঠিত হয়। প্রাথমিক ভাবে রাখুয়াইল পাট গবেষণা কেন্দ্রের পাশে সিএন্ডবি এর ডাক বাংলোতে শিক্ষা কার্যক্রম শুরু হয় ও ড. ডি. এল. দাস প্রতিষ্ঠাকালীন অধ্যক্ষ হিসেবে দায়িত্ব পালন করেন। ১৯৪৫ সালে কৈবর্তরাজ গুরুদয়াল সরকার কলেজটির আর্থিক দূর্দশা মেটাতে ও শিক্ষা কার্যক্রম সম্প্রসারণ করতে বিনাশর্তে তৎকালীন পঞ্চাশ হাজার টাকা দান করেন ও এই অর্থ দিয়ে কলেজটির জন্য নিজস্ব জমি ও কলেজ ভবন নির্মিত হয়। তার প্রতি কৃতজ্ঞতা থেকে কলেজটির নতুন নামকরণ হয় ‘‘গুরুদয়াল কলেজ’’। ঐ বছরই কলেজটিতে স্নাতক শ্রেনী কার্যক্রম চালু করা হয়। ১৯৪৮ সালে বিজ্ঞানী সত্যেন বসুর পরামর্শে কলেজটিতে বিজ্ঞান শাখা যুক্ত করা হয়। ড. ডি.এল. দাসের পরে অধ্যক্ষ ওয়াসীমুদ্দিন কলেজটির উন্নয়নে উল্লেখযোগ্য অবদান রাখেন। ১৯৮০ সালে কলেজটির সরকারীকরণ করা হয়।
বর্তমানে গুরুদয়াল সরকারী কলেজে ১৬টি বিষয়ে অনার্স কোর্স এবং ৬টি বিষয়ে স্নাতকোত্তর কোর্স চালু রয়েছে।
স্নাতোকত্তোর পর্যায়ে রয়েছে:
১। বাংলা ২। ইংরেজি ৩।প্রাণীবিজ্ঞান ৪। রসায়ন ৫। গণিত ৬। পদার্থবিজ্ঞান ৭। ইতিহাস ৮। রাষ্ট্রবিজ্ঞান ৯। ইসলামের ইতিহাস ১০। সমাজবিজ্ঞান ১১। ব্যবস্থাপনা ১২। পরিসংখ্যান ১৩। হিসাববিজ্ঞান ১৪। উদ্ভিদবিজ্ঞান ১৫। ভূগোল ও পরিবেশবিজ্ঞান ১৬। দর্শন।
আদরের জামাই
আদরের জামাই শাহদাৎ হোসেন লিটন পরিচালিত ২০১১ সালের বাংলাদেশী রোম্যান্টিক চলচ্চিত্র। ছবির কাহিনী ও চিত্রনাট্য রচনা করেছেন আবদুল্লাহ জহির বাবু। আশীর্বাদ চলচ্চিত্রের ব্যানারে ছবিটি প্রযোজনা করেছেন দিল মোহাম্মদ দিলু। এতে প্রধান চরিত্রে অভিনয় করেছেন শাকিব খান, অপু বিশ্বাস, নিপুণ আক্তার। এছাড়া পার্শ্ব চরিত্রে অভিনয় করেছেন মিশা সওদাগর, সাদেক বাচ্চু, রেহানা জলি, কাবিলা ও যুবরাজ।
ছবিটি ২০১১ সালের ৩০ ডিসেম্বর বাংলাদেশে মুক্তি পায়। এই চলচ্চিত্রে অভিনয়ের জন্য শাকিব খান ও নিপুণ আক্তার ১৪তম মেরিল-প্রথম আলো পুরস্কারে সমালোচনা শাখায় যথাক্রমে শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রী বিভাগে মনোনীত হন।
শিল্পপতি আসলাম চৌধুরী তার মেয়ে গহনাকে বিয়ে দেয়ার জন্য ভাল পাত্রের খোঁজ করছেন। ঠিক ঐ সময় ছদ্মবেশী মিনহাজ সাউদ তার ভাই মিনহাজ দাউদকে নিয়ে আসেন গহনার সাথে বিয়ে দেবার জন্য। কিন্তু সব যখন ভালোই চলছিলো, তখনই সাজু নামের এক ছেলে জালিয়াতি করে আসলাম চৌধুরীর সব সম্পত্তি আত্মসাৎ করে এবং গহনাকে বিয়ে করে। আর এই কারনে আসলাম চৌধুরী যখন সাজুকে হত্যা করার জন্য সন্ত্রাস ভাড়া করে, তখনই বের হয়ে আসে সাজুর সত্যিকার পরিচয়।
আদরের জামাই চলচ্চিত্রের সঙ্গীত পরিচালনা করেছেন আলী আকরাম শুভ। গানে কণ্ঠ দিয়েছেন এন্ড্রু কিশোর, রুমানা মোর্শেদ কনকচাঁপা ও কুমার বিশ্বজিৎ।
ডন নাম্বার ওয়ান
ডন নাম্বার ওয়ান বদিউল আলম খোকন পরিচালিত ২০১২ সালের বাংলাদেশী রোম্যান্টিক অ্যাকশন চলচ্চিত্র। ছবিটির কাহিনী রাঘব লরেন্স পরিচালিত ও আক্কেনেনি নাগার্জুনা অভিনীত তেলেগু ভাষার অ্যাকশন চলচ্চিত্র "ডন" এর পুনঃনির্মাণ। একই গল্প থেকে পরিচালক জুটি শাহিন-সুমন পূর্বে ২০০৯ সালে "অংক" চলচ্চিত্র নির্মাণ করেছিলেন। পূর্ব নির্মিত চলচ্চিত্র অবলম্বনে এই ছবিটির কাহিনী ও সংলাপ লিখেছেন কমল সরকার এবং চিত্রনাট্য লিখেছেন বদিউল আলম খোকন। এতে প্রধান চরিত্রে অভিনয় করেছেন শাকিব খান ও সাহারা।
ছবিটি ২০১২ সালের ২৭ অক্টোবর ঈদুল আযহায় বাংলাদেশে মুক্তি পায়। ছবিটি ব্যবসায়িকভাবে সুপারহিট হয়। এই চলচ্চিত্রে অভিনয়ের জন্য শাকিব খান ১৫তম মেরিল-প্রথম আলো পুরস্কারে তারকা জরিপে শ্রেষ্ঠ চলচ্চিত্র অভিনেতা বিভাগে পুরস্কৃত হন।
শহরের স্বঘোষিত 'ডন নাম্বার ওয়ান' কিং মাদক আর পেশাদার খুনিদের বিরুদ্ধে প্রতিরোধ গড়ে তুলে। অপরাধ জগতের সকলেই তাকে ভয় করে। হঠাৎ এই শহরের দিকে নজর আন্তর্জাতিক অঙ্গনের এক মাফিয়ার। সে ডনের সাথে এক হয়ে অপরাধ জগতে তার সাম্রাজ্য বিস্তার করতে চায়। কিন্তু ডন তার শহরকে মাদকে ডুবে যেতে দিতে চায় না। শুরু হয় তাদের মধ্যে দ্বন্দ্ব।চলচ্চিত্রটির গানের সুর ও আবহ সঙ্গীত পরিচালনা করেছেন শওকত আলী ইমন।
২০১৭ অস্ট্রেলিয়া ক্রিকেট দলের বাংলাদেশ সফর
অস্ট্রেলিয়া জাতীয় ক্রিকেট দল দুইটি টেস্ট ক্রিকেট এবং একটি প্রস্তুতি খেলার জন্য বাংলাদেশ সফর করে, যা অগাস্ট থেকে সেপ্টেম্বর ২০১৭-এ অনুষ্ঠিত হয়। ২০১১-এর পর এটি হবে অস্ট্রেলিয়া ক্রিকেট দলের প্রথম বাংলাদেশ সফর।
অস্ট্রেলিয়া ক্রিকেট দলের মূলত ২০১৫ সালের সেপ্টেম্বরে বাংলাদেশ সফরের সূচি ছিল, কিন্তু নিরাপত্তাজনিত কারনে তা বাতিল হয়ে যায়। অক্টোবর ২০১৬ সালে বাংলাদেশে ইংল্যান্ডের সফরের পর, জেমস সাদারল্যান্ড, ক্রিকেট অস্ট্রেলিয়ার প্রধান নির্বাহী কর্মকর্তা (সিইও) জানান, বাংলাদেশে অস্ট্রেলিয়ার খেলার সম্ভাবনা এখনো উচ্চ আছে। এপ্রিল ২০১৭-এ, ক্রিকেট অস্ট্রেলিয়া ও বাংলাদেশ ক্রিকেট বোর্ড (বিসিবি) উভয়ই সফরের সময়-সূচী ঠিক করার আলোচনা করেন। বিসিবির প্রধান নির্বাহী, নিজামউদ্দীন চৌধুরী জানান "তারা এখন সময়-সূচী ও অন্যান্য বিস্তারিত বিষয়ে ক্রিকেট অস্ট্রেলিয়ার সঙ্গে কাজ করছেন"। মে ২০১৭-এ, নিরাপত্তা আয়োজনের কাজ চলছিল। পরের মাসে, ক্রিকেট অস্ট্রেলিয়া বাংলাদেশে নিরাপত্তা দল পাঠায় সফরের আয়োজন চূড়ান্ত করতে।
সিএ এবং অস্ট্রেলিয়ান ক্রিকেটার্স অ্যাসোসিয়েশন (এসিএ) উভয়ই থেকে প্রতিনিধিরা ২০১৭ সালের ২৪ জুলাই নিরাপত্তা নিয়ে প্রাক সফর করেন।
সিরিজ শুরু আগে, মিচেল সুইপসনকে দলে অন্তর্ভুক্ত করা হয় ও জেমস প্যাটিনসন পরিবর্তে জ্যাকসন বার্ডকে দলে নেয়া হয়। অন্যদিকে চোখের ব্যথার কারণে দল থেকে বাদ পড়েন মোসাদ্দেক হোসেন, তাঁর পরিবর্তে মমিনুল হককে দলে নেয়া হয়।
করুণাময় গোস্বামী
করুণাময় গোস্বামী একজন বাংলাদেশী সংগীতজ্ঞ। তিনি ২০১২ সালে একুশে পদকে ভূষিত হন।
লুইজি মিচেল
লুইজি মিচেল (১৮৩০ - ১৯০৫) একজন ফরাসী নৈরাজ্যবাদী নারী বিপ্লবী, শিক্ষিকা, এবং প্যারিস কমিউনের অন্যতম প্রধান নেত্রী। তিনি তার ছদ্মনাম ক্লেমেসে ব্যবহার করতেন। তাকে রেড ভার্জিন অফ অফ মন্টমারতে বলে ডাকা হতো। সাংবাদিক ও সাহিত্যিকরা তাকে নারী অধিকার, মানবাধিকার আন্দোলনের একজন সর্বাগ্রগন্য নেত্রীর শিরোপা দিয়েছিলেন।
লুইজি মিচেল, চুয়াটাউ এর ভ্রংকোর্টে জন্মগ্রহন করেন ১৮৩০ সালে। তিনি ছিলেন আদতে এটিনে চার্লস ডেমাহিস এর গৃহপরিচারিকার অবৈধ সন্তান। ভ্রংকোর্ট গ্রামে তার মা ও পিতামহের কাছে বেড়ে ওঠেন ও লেখাপড়া করেন। গ্রামীন লোকাচার, প্রথা ও ইতিহাসের প্রতি তার আগ্রহ ছিল। শিক্ষিকার যোগ্যতা অর্জন করলেও তৃতীয় নেপোলিয়নের আমলে তাকে কোনো স্কুলে যোগদান করতে দেওয়া হয়নি। এর পর থেকে মিচেন বোনাপার্টিস্টদের তীব্র বিরোধী হয়ে যান। ১৯৬৬ সালে প্যারিসের মন্টমেরতে কোয়ার্টার স্কুলে শিক্ষিকা হিসেবে যোগ দেন এবং তখন থেকেই বিওলবী রাজনীতি ও জনসেবার কাজে জড়িয়ে পড়েন তিনি। সোসাইতে পোর লা রেভেন্ডিকেশন ডু ড্রয়েট ডেস ফেমেস নামক নারী আন্দোলনকারী সংস্থার সাথে তার যোগাযোগ হয়। নারী শিক্ষার সঙ্গে তার কাজকর্ম শুরু হয় ১৯৬৬ সাল থেকে।
পারি কমিউনের সময় ব্যারিকেডে আহত কমিউনার্ডদের চিকিৎসা ও শুশ্রুষার কাজে অসামান্য ভূমিকা গ্রহন করেন মিচেল। ফ্রাংকো প্রুশিয়ান যুদ্ধে অবদান রাখেন। সমাজতান্ত্রিক রাষ্ট্র কমিউন গঠন হলে তিনি ছিলেন একজন ন্যাশনাল গার্ড। মন্টমারত্রে সেমেটারিতে তিনি বিপ্লবী থিওফিল ফেরে'র সাথে ছিলেন। ফেরে'কে মৃত্যুদণ্ড দেওয়া হয়। তাকে উৎসর্গ করে মিচেল একটি বিদায়ী কাব্য রচনা করেছিলেন। প্যারি কমিউনে লুইজি মিচেলের অবদান ও সাহসিকতাপূর্ণ ভূমিকা নিয়ে ভিক্টর হুগো "ভিরো মেজর" কাব্য রচনা করেন।
১৮৭১ মে মাসে তিনি গ্রেপ্তার হন ও ডিসেম্বরে তাকে সিক্সথ কাউন্সিল অফ ওয়ারে'র সামনে বিচারের জন্যে আনা হয়। রাষ্ট্রদ্রোহিতা, রাষ্ট্রের বিরুদ্ধে ষড়যন্ত্রে নাগরিকদের উস্কানি ও সশস্ত্র বিদ্রোহে যোগদান করার অপরাধে অভিযুক্ত হন মিচেন। বিচারক তাকে মৃত্যুদণ্ড দিলেও তিনি অবিচল থাকেন। ২০ মাস বন্দী রাখার পর তাকে দ্বীপান্তরে পাঠানো হয়।
২০১৭ ওয়েস্ট ইন্ডিজ ক্রিকেট দলের আয়ারল্যান্ড সফর
ওয়েস্ট ইন্ডিজ ক্রিকেট দলের ২০১৭-এর সেপ্টেম্বরে আয়ারল্যান্ডে এক দিনের আন্তর্জাতিক (ওডিআই) ম্যাচ খেলার সূচী রয়েছে।
উইলিয়াম অ্যাটওয়েল
উইলিয়াম অ্যাটওয়েল (; ; জন্ম: ১২ জুন, ১৮৬১ - মৃত্যু: ১১ জুন, ১৯২৭) নটিংহ্যামশায়ারের কীওয়ার্থে জন্মগ্রহণকারী প্রথিতযশা ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন ডিক অ্যাটওয়েল। ঘরোয়া ইংরেজ কাউন্টি ক্রিকেটে নটিংহ্যামশায়ারের কাউন্টি ক্রিকেট ক্লাবের প্রতিনিধিত্ব করেন। দলে তিনি মূলতঃ মিডিয়াম পেস বোলার ছিলেন। অসাধারণ নিখুঁত ও রান প্রদানের কৃপণতায় তাঁর জুরি মেলা ভার ছিল। একসময় নিজ কাউন্টিতে কার্যকরী ব্যাটসম্যান ছিলেন। ১৮৯৭ সালে কেন্টের বিপক্ষে ১০২ রান তুলেছিলেন।
১৮৮১ সালে নটিংহ্যামশায়ারের পক্ষে প্রথম খেলতে নামেন। দলের জ্যেষ্ঠ খেলোয়াড় আলফ্রেড শ ও ফ্রেড মর্লের সহযোগী মনোনীত হন তিনি। খুব ভালো বোলিং করলেও ১৮৮৪ সালে মর্লের দেহাবসানের পরই কেবলমাত্র নিজেকে প্রতিষ্ঠিত করতে পেরেছিলেন। তেরো রানেরও কম খরচায় ১০০ উইকেট নিয়েছিলেন তিনি। এরপর থেকেই সর্বদাই নিজেকে শীর্ষসারির ইংরেজ বোলারে রূপান্তরিত করেন। ১৮৮৭ সালের শুরুর দিকে নটিংহ্যামশায়ার একাদশের বাইরের চলে গেলে কাউন্টির আক্রমণভাগের সূচনায় চলে আসেন। তাঁর প্রথম অ্যাশেজ সফরটি মাঝারীমানের ছিল। অংশতঃ শুষ্ক আবহাওয়ার কারণেই এমনটি ঘটেছিল। তবে ইংল্যান্ডে ঠিকই ধারাবাহিকতা অক্ষুণ্ণ রাখতে সমর্থ হন তিনি। ১৮৮৬ সালে ট্রেন্ট ব্রিজে সাসেক্সের বিপক্ষে ৯২৩ পান। ১৮৮৭-৮৮ মৌসুমে পুণরায় অস্ট্রেলিয়া সফরের জন্য মনোনীত হন। ভেজা লা নিনা মৌসুমের অনুল্লেখ্য খেলাগুলোয় নিজেকে মেলে ধরেন। তবে উঁচু স্তরের ক্রিকেটে জর্জ লোহম্যান ও ব্রিগসের নৈপুণ্যের ফলশ্রুতিতে তাঁকে দূরে রাখা হয়েছিল। টেস্ট ক্রিকেটের ইতিহাসে প্রথম ব্যক্তি হিসেবে জোড়া শূন্য লাভ করেন তিনি।
১৮৯৯ সালের শেষদিকে ক্রিকেট খেলা থেকেই অবসর নেন। এরপর তিনি প্রথম-শ্রেণীর খেলাগুলোয় আম্পায়ারের দায়িত্ব পালন করেন। ১৯০৯ সাল পর্যন্ত নিয়মিতভাবে এ দায়িত্বে ছিলেন। এমনকি ১৯১১ সালেও জরুরি মুহূর্তে তাঁকে লর্ডসে আম্পায়ারের দায়িত্বে পালন করতে হয়েছিল।
১১ জুন, ১৯২৭ তারিখে নিজ জন্মদিনের মাত্র একদিন পূর্বে ডার্বিশায়ারের লং ইটনে তাঁর দেহাবসান ঘটে।
বিষকন্যা
বিষকন্যা (ইংরেজি: Vishkanya) হল ১৯৯১ সালের বলিউড নির্মিত হিন্দি ভাষার অ্যাকশন ফ্যান্টাসি চলচ্চিত্র। এই সিনেমাটির পরিচালক জগ মুনধ্রা। ভারতীয় মডেল ও অভিনেত্রী পুজা বেদী অভিনীত প্রথম চলচ্চিত্র বিষকন্যা।
ফরেস্ট অফিসার বিক্রম সিং সাপের চামড়ার চোরাকারবার বন্ধ করতে গভীর জংগলে হানা দেন। তিনি জানেন দুর্জন সিং, লালা লালচিরাম ও আরো কয়েকজন কুখ্যাত অপরাধী এই ব্যবসায় জড়িত। অপরাধীরা বিক্রমকে ভয় দেখায়, হুমকি দেয়। কিন্তু বিক্রম সিং তাদের গ্রেপ্তার করতে গেলে নিহত হন। দুর্জন ও তার সাথীরা বিক্রমের স্ত্রী সোনালকেও হত্যা করে। এই ঘটনার কিছু পরে সোনালের পিতা, নিশার দাদু ত্রিলোকচাঁদ আসেন তাদের বাড়িতে এবং দেখেন এই ভয়ানক হত্যাকান্ড হয়েছে। তিনি প্রতিশোধ নিতে যান এবং দুর্জনদের চক্রান্তে পুলিশ তাকে মিথ্যা অভিযোগে গ্রেপ্তার করে জেলে পাঠায়। বিক্রমের একমাত্র শিশুকন্যা নিশা বেঁচে গিয়েছিল, সে বিক্রমের কর্মচারী বজরং এর কাছে মানুষ হয়। সে প্রায়ই আতংকিত হয়ে থাকতো কারন শিশু নিশা লুকিয়ে সেই হত্যার দৃশ্য দেখে ফেলেছিল। বজরং তাকে এক তান্ত্রিকের কাছে নিয়ে যায়। তান্ত্রিক তাকে একটি বিষাক্ত ওষুধ দেন যা নির্দিষ্ট মাত্রায় খাওয়াতে হবে। এতে নিশা ভয় ও আতঙ্ক থেকে রেহাই পাবে। কিন্তু বজরং একদিন বাড়ি না থাকায় নিশা অনেকটা ওষুধ একসাথে খেয়ে নেয় ও নিজের অজান্তে হয়ে ওঠে বিষকন্যা। যার কামড়ে মানুষ মারা যেতে পারে। নিশাকে এক যুবক বলাৎকার করার চেষ্টা করলে সে কামড়ে দেয় ও ছেলেটির মৃত্যুতে গ্রামের লোক নিশার বাড়ি আক্রমন করে। নিশাকে বাঁচাতে গিয়ে বজরং মারা যান ও নিশা শহরে এসে ঘটনা পরম্পরায় আশ্রয় পায় ইনস্পেকটর রাকেশের কাছে। রাকেশ হল ত্রিলোকচাঁদের প্যারোল অফিসার যে কয়েদি ত্রিলোককে নিজের বাড়ি এনে রাখে। নিশা ও ত্রিলোক প্রথমে কেউ কাউকে চিনতে পারেনা। কিন্তু নিশা রাকেশের ফাইল দেখে চিনতে পারে ছোটবেলায় দেখা তার পিতামাতার হত্যাকারীদের। সে নিজের বিষকন্যা হওয়ার সুযোগ কাজে লাগিয়ে প্রতিশোধ নিতে শুরু করে।
সাশা ব্যাংকস
মার্সেডিজ কায়েস্টনার-ভারনাডো (জন্ম: জানুয়ারী ২৬, ১৯৯২) হলেন একজন মার্কিন পেশাদার কুস্তিগীর, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে "সাশা ব্যাংকস" নামে কুস্তি করেন।
টাইটাস ও'নেইল
থ্যাডডিউস মাইকেল বালার্ড সিনিয়র (জন্ম: এপ্রিল ২৯, ১৯৭৭) হলেন একজন মার্কিন পেশাদার কুস্তিগীর এবং অবসরপ্রাপ্ত আমেরিকান ফুটবল খেলোয়াড়। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে টাইটাস ও'নেইল নামে কুস্তি করেন। বালার্ড ফ্লোরিডা বিশ্ববিদ্যালয়ে কলেজ ফুটবল খেলেছেন। পরবর্তীতে তিনি এরিনা ফুটবল লীগ (এএফএল) খেলেছেন। তার পেশাদারী কুস্তিতে অভিষেক হয় ডাব্লিউডাব্লিউই এনএক্সটির ২য় আসরে। অতঃপর তিনি উক্ত অনুষ্ঠানের ৫ম আসর এনএক্সটি রিডেম্পশনে অংশগ্রহণ করেন। তিনি দ্য প্রাইম টাইম প্লেয়ারসের অংশ হিসেবে ১ বার ডাব্লিউডাব্লিউই ট্যাগ টিম চ্যাম্পিয়নশীপ জয়লাভ করেছেন (ড্যারেন ইয়াংয়ের সাথে)।
হিরন্ময় সেন গুপ্ত
হিরন্ময় সেন গুপ্ত (জন্ম ১৯৩৪ সালের ১ আগষ্ট) বাংলাদেশের পদার্থবিজ্ঞানী, বিশেষ করে নিউক্লিয়ার পদার্থবিজ্ঞানী। তিনি দুইশর কাছাকাছি জার্নাল পেপার পাবলিশ করেছেন। তিনি ১৯৭৭ সাল থেকে বাংলাদেশ বিজ্ঞান একাডেমীর ফেলো ছিলেন।
১৯৬৩ সালে গুপ্ত লন্ডন বিশ্ববিদ্যালয় থেকে সুপারভাইজার জোসেফ রটব্ল্যাটের অধীনে নিউক্লিয়ার পদার্থবিজ্ঞান এর উপর পিএইচডি করেন।
গুপ্ত ১৯৯৫-২০০০ পর্যন্ত ঢাকা বিশ্ববিদ্যালয়ে অধ্যাপনা করেছেন।